เพิ่มมูลค่าหุ้นเหล็ก
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 1 ต.ค. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 1 ต.ค. 2553
...บรรยากาศการลงทุนหุ้นไทยสดใสต่อเนื่อง ดัชนีแรลลีทำนิวไฮใหม่ได้ทุกวัน ทำปิดไตรมาส 3 ที่ 975.30 จุด บวก 5.65 จุด มูลค่าซื้อขาย 36,811 ล้านบาท 
...ต่างชาติซื้อหนัก 3,346 ล้านบาท สถาบันขาย 1,375 ล้านบาท
...การขึ้นลงของตลาดหุ้นสหรัฐ ไม่มีผลกับหุ้นไทย แต่ให้น้ำหนักตลาดหุ้นเอเชียมากกว่า เวลาเงินต่างชาติไหลเข้าออก จะมาทั้งภูมิภาค ตอนนี้ทั้งภูมิภาคยังดูดี หุ้นไทยก็ยังไปไหว
...กลุ่ม ปตท. (PTT) อั้นมานาน รอบนี้ถึงคิวตระกูลนี้ ... ช่วงเช้าทำหวือหวา กลัวปัญหาม็อบมาบตาพุด ไม่มีใครกล้าลุย แต่เอาเข้าจริงไม่มีอะไร ไม่รู้แรงซื้อมาจากไหนพากันไปทั้งกลุ่ม และ PTT จ่อ 300 บาท ไม่เกินสัปดาห์หน้า
...ยิ่งกลัวยิ่ง (ขึ้น) ไป คิดๆ ทำไม DW (ใบสำคัญแสดงสิทธิอนุพันธ์อ้างอิงหุ้นสามัญ) ถึงได้ขึ้นแรงเกือบทุกตัว ไม่กลัวเกณฑ์แคชบาลานซ์ (วางเงินสดก่อนซื้อ) กันหรือไง คาดเดามีหลายตัวที่จะโดน วันนี้ได้รู้กัน จะเก็งกำไรต้องระวังเป็นพิเศษ หรือนึกถึงขาลงบ้างก็ยังดี ไม่มีฟลอร์รับ 30% เหมือนหุ้น ดิ่งต่ำสุดเหลือแค่ 0.01 บาทเท่านั้น
...ตลาดหลักทรัพย์ สร้างมูลค่าหุ้นเหล็ก เตรียมแยกออกมาเป็นหมวดธุรกิจเหล็กดูดี มีสกุล เหมือนต่างประเทศ เริ่ม 4 ม.ค. 2554
...จังหวะตลาดหุ้นใหม่ “กันกุล เอ็นจิเนียริ่ง” ได้ฤกษ์ขายของ 1113 ต.ค.นี้ ช่วงราคา 5.105.40 บาท จะเป็นราคาไหนสุดท้ายวันที่ 6 นี้รู้กัน ... ส่วน “ยูนิเวอร์แซล แอดชอร์บเบ้นท์ แอนด์ เคมิคัลส์ (UAC) ปิดจอง 4 ต.ค. ได้เคาะเร็วทันใจ 11 ต.ค. นี้เจอกันที่ตลาดฯ เอ็ม เอ ไอ